b'\n_START_ARTICLE_\nNickelback\n_START_SECTION_\nZgodovina\n_START_PARAGRAPH_\nSkupina je leta 1996 izdala EP s sedmimi skladbami z naslovom Hesher. Istega leta so izdali \xc5\xa1e svoj prvi studijski album z naslovom Curb. Prvi singel, ki ga je sproducirala skupina je bila pesem Fly, vklju\xc4\x8dili pa so jo tako v EP Hesher kot v Curb._NEWLINE_Drugi album The State so posneli leta 1998 in ga kot samostojno plo\xc5\xa1\xc4\x8do \xc5\xa1e isto leto tudi izdali. Medtem so podpisali pogodbo z zalo\xc5\xbeni\xc5\xa1kima hi\xc5\xa1ama EMI ter Roadrunner Records in album leta 2000 ponatisnili. Z albuma sta se na top 10 lestvice uvrstili dve skladbi, album pa je v Kanadi in v ZDA dosegel zlato naklado._NEWLINE_Tretji album Silver Side Up je vseboval skladbo How You Remind Me, ki je dosegla velik uspeh pri poslu\xc5\xa1alcih in se za 13 tednov uvrstila na prvo mesto nekaterih najbolj priznanih glasbenih lestvic po svetu. Druga skladba s tega albuma, z naslovom Too Bad se je vpisala v Guinnessovo knjigo rekordov, saj se je ve\xc4\x8d kot 20 tednov obdr\xc5\xbeala na prvem mestu glasbenih lestvic. Pesem z naslovom Never Again je bila tretja skladba z albuma, ki je dosegla prvo mesto. Silver Side Up je dosegla \xc5\xa1estkratno platinasto naklado v ZDA, osemkratno v kanadi, trikratno v Zdru\xc5\xbeenem kraljestvu, dvakratno v Avstraliji ter enkratno v ve\xc4\x8d evropskih dr\xc5\xbeavah. How You Remind Me je postala pesem leta na Billboard Hot 100 v letu 2002._NEWLINE_Album The Long Road je bil izdan leta 2003 in ni dosegel enakega prodajnega uspeha kot Silver Side Up. Kljub temu se je pesem Figured You Out za 13 tednov uvrstila na prvo mesto glasbenih lestvic. Someday se je v ve\xc4\x8d dr\xc5\xbeavah uvrstila med prvih deset pesmi glasbenih lestvic, album pa je dosegel \xc5\xa1tirikratno platinasto naklado v Kanadi, trikratno v ZDA ter Avstraliji, enkratno platinasto naklado pa \xc5\xa1e v Nem\xc4\x8diji in Novi Zelandiji._NEWLINE_Peti studijski album, All the Right Reasons, je bil prodan v ve\xc4\x8d kot 6,7 milijonih izvodih v ZDA ter ve\xc4\x8d kot 9,5 milijonih po vsem svetu. Tako je postal \xc5\xa1ele 16. studijski album v 21. stoletju, ki je dosegel to \xc5\xa1tevilo. Kar \xc5\xa1est skladb z albuma se je uvrstilo na top 30 glasbenih lestvic, dva pa sta se uvrstila na top 10. Album se je tako uvrstil na top 10 lestvico glasbenih albumov tistega leta. V ZDA je dosegel sedemkratno platinasto naklado, v Kanadi \xc5\xa1estkratno, v Avstraliji in Novi Zelandiji \xc5\xa1tirikratno, trikratno v \xc5\xa0vici ter enkratno v Nem\xc4\x8diji ter Veliki Britaniji._NEWLINE_\xc5\xa0esti studijski album, imenovan Dark Horse, je bil izdan sredi novembra 2008 in je na za\xc4\x8detku decembra \xc5\xbee dosegel platinasto naklado. Singla Gotta Be Somebody in Something in Your Mouth sta se uvrstila v vrhove svetovnih lestvic. Kljub temu je ve\xc4\x8dina kritikov album sprejela precej negativno. SomedayDatoteka:Zgled.ogg'